Fredag holdt Aalborg Karneval International Parade med deltagelse af nogle af de bedste karnevalsgrupper fra hele Europa. Paraden gik via Boulevarden, over Nytorv og endte på Gabels Torv. I forbindelse med Aalborg Karnevals 40 års jubilæum blev producer og DJ Kato kronet som årets karnevalskonge. Han bliver dermed Kato den 1. af Aalborg og får æren af at føre paraden an fra Nørresundby og frem til Kildeparken lørdag den 28. maj, hvor årets store karneval finder sted. Her sender TV2 Nord live på Salto, tv2nord.dk og Facebook klokken 10.00-13.00. Hele livesendingen kan bagefter ses på tv2nord.dk.

Opsummering:
Årets karnevalskonge Kato blev blev fredag aften kronet.